དེ་བཞིན་དུ་རབ་བྱུང་བཅུ་གཉིས་པའི་ཤིང་རྟ༡༧༡༤ལོར།སྨིན་གླིང་ལོ་ཆེན་དྷ་རྨ་ཤྲཱིའམ་ཆོས་དཔལ་བཟང་པོས་རྩིས་གཞུང་ཉིན་བྱེད་སྣང་བ་མ་བུ་ཆ་ལག་བཅས་དང་།རྣམ་འགྲེལ་གསེར་གྱི་ཤིང་རྟ་བརྩམས་ནས་སྨིན་གླིང་གི་ལི་ཐོ་ཞེས་པ་ཐོག་མར་བཏོན་ནས་བར་སྐབས་ཤིག་ལ་དབུས་གཙང་ས་ཁུལ་དུ་ལི་ཐོ་འདི་གཙོ་བོ་གནང་སྲོལ་ཡོད་ཅེས་བཤད།སྨིན་གླིང་དུ་ཡང་སྨན་རྩིས་སོགས་རིག་གནས་སློབ་གྲྭ་བཙུགས་ནས་ངག་དབང་དཔལ་བཟང་སོགས་ནས་སྨན་རྩིས་གཉིས་ཀ་འཆད་ཉན་དང་ལག་ལེན་རྒྱ་ཆེར་གནང་ནས་འཕེལ་རྒྱས་ཆེན་པོ་བཏང་།རྩིས་གཞུང་ཕྱི་མ་འདི་གཉིས་ནི་ད་ལྟ་བོད་ཕལ་ཆེར་གྱིས་རྒྱུན་དུ་ལག་ལེན་དང་ཁུངས་གཏུགས་ས་ཞིག་ཏུ་གྱུར་ཡོད་སྟབས་གྲ་མདའ་ཕུག་པའི་རང་ལུགས་ཞེས་སྐད་གྲགས་ཆེའོ།།